సోనియాకు ఉద్ధవ్‌ ఠాక్రే ఫోన్‌! - Uddhav Thackeray speaks to Sonia Gandhi - EENADU
ముంబయి: మహారాష్ట్రలో రాజకీయ ప్రతిష్టంభన నేపథ్యంలో ఎన్సీపీ -కాంగ్రెస్‌ కూటమితో కలిసి ప్రభుత్వ ఏర్పాటుకు శివసేన ప్రయత్నాలను ముమ్మరం చేసింది. ఈ సాయంత్రం 7.30గంటల లోగా ప్రభుత్వ ఏర్పాటుపై ఏ విషయం చెప్పాలని గవర్నర్‌ డెడ్‌లైన్‌ విధించడంతో క్షణక్షణం ఉత్కంఠ నెలకొంది. ఎన్సీపీ మద్దతు తెలిపినప్పటికీ కాంగ్రెస్‌ నిర్ణయం కోసం ఎదురుచూస్తోంది. ఈ పరిణామాల నేపథ్యంలో శివసేన అధినేత ఉద్ధవ్‌ ఠాక్రే కాంగ్రెస్‌ అధినేత్రి సోనియా గాంధీకి ఫోన్‌ చేశారు. తాజా రాజకీయ పరిస్థితులపై వీరిద్దరూ మాట్లాడినట్టు సమాచారం. మరోవైపు, దిల్లీలోని సోనియా నివాసంలో ప్రస్తుతం కాంగ్రెస్‌ వర్కింగ్‌ కమిటీ ఇదే అంశంపై మరోసారి భేటీ అయి మహారాష్ట్ర రాజకీయాలపై కీలక మంత్రాంగం సాగిస్తోంది. శివసేన ఆహ్వానం మేరకు ఆ పార్టీకి మద్దతు ఇచ్చి ప్రభుత్వంలో చేరాలా? లేదంటే బయటి నుంచి మద్దతివ్వాలా అనే అంశంపై చర్చిస్తున్నట్టు సమాచారం. సేనతో పొత్తు పెట్టుకుంటే భవిష్యత్తులో ఆ పార్టీకి ఎదురయ్యే ఇబ్బందులను కూడా గమనంలోకి తీసుకొని ఆ దిశగా చర్చిస్తున్నట్టు సమాచారం. అయితే, శివసేనతో కలిసి ప్రభుత్వాన్ని ఏర్పాటు చేయాలని మహారాష్ట్ర కాంగ్రెస్‌ ఎమ్మెల్యేలు కోరుకుంటున్నట్టు తెలుస్తోంది. అలాగే, శివసేన కార్యదర్శి మిలింద్‌ నర్వేకర్‌ కాంగ్రెస్‌ కీలక నేత అహ్మద్‌ పటేల్‌తో భేటీ అయ్యారు. ఈ కీలకాంశంపై కాంగ్రెస్‌ ఏ వైఖరిని తీసుకోనుందన్న అంశం మరి కాసేపట్లో స్పష్టంకానుంది. ఈ సాయంత్రం 6గంటలకు శివసేన నేతలు గవర్నర్‌ వద్దకు వెళ్లి కలుస్తారని సమాచారం.
soniaku uddhav thaakre fone! - Uddhav Thackeray speaks to Sonia Gandhi - EENADU
mumbai: maharashtralo rajakeeya pratishtambhana nepathyamlo encpy -congresse kootamitho kalisi prabhutva erpaatuku sivasena prayatnaalanu mummaram chesindi. ee saayantram 7.30gantala loga prabhutva erpatupai e vishayam cheppaalani gavarnershe dedlinee vidhinchadamtho kshanakshanam utkanta nelakondi. encpy maddatu telipinappatiki congresse nirnayam kosam eduruchustondi. ee parinaamaala nepathyamlo sivasena adhinetha uddhav thaakre congresse adhinetri sonia gaandheeki fone chesaru. taja rajakeeya paristhitulapai veeriddaruu matladinattu samacharam. marovaipu, dilleelooni sonia nivaasamlo prastutam congresse varkingle commity ide amsampai marosari bheti ayi maharashtra rajakeeyaalapai keelaka mantraangam saagistondi. sivasena aahvaanam meraku aa paarteeki maddatu ichi prabhutvamlo cherala? ledante bayati nunchi maddativvala ane amsampai charchistunnattu samacharam. senatho pottu pettukunte bhavishyattulo aa paarteeki edurayye ibbandulanu kuudaa gamanamloki teesukoni aa disagaa charchistunnattu samacharam. ayithe, sivasenatho kalisi prabhutvaanni erpaatu cheyalani maharashtra congresse emmelyelu korukuntunnattu telustondi. alaage, sivasena kaaryadarsi millinke narvekery congresse keelaka netha ahmadke pateletho bheti ayyaru. ee keelakaamsampai congresse e vaikharini teesukonundanna amsam mari kasepatlo spashtamkaanundi. ee saayantram 6gantalaku sivasena nethalu gavarnershe vaddaku velli kalustaarani samacharam.